Tonka Burić 3. b

Zadar je u srcu mome

Moj prvi plač čuo se u zadarskom rodilištu. Zadar je grad uz more i ima puno spomenika i lijepih crkava. Volim se igrati na Forumu, šetati rivom i Narodnim trgom. Neke ulice su opjevane u pjesmama, a najpoznatija ulica je Kalelarga. Meni je grad lijep u svim godišnjim dobima, a najljepši mi je zimi jer je okićen božićnim ukrasima. Ljeti je grad pun turista pa su ulice tijesne, ljudi zajedno sjede, slušaju Morske orgulje i gledaju zalazak sunca. Zadar je grad poznate kulture i povijesti. Jako volim svoj rodni grad. Kamo god da idem, uvijek će mi ostati u srcu.

Duje Lukačić 3. b

Zadar je u srcu mome

Živim u gradu Zadru. Poznat je po najljepšem zalasku sunca, širokoj ulici Kalelargi i crkvi Donat. Najljepši je za Božić, tada ukrašavaju cijeli grad. Rijetko pada snijeg pa me to žalosti. Kada dođe ljeto, sve je puno turista. Ljeti se najviše volim kupati i družiti s prijateljima. Kažu da je Zadar jedan od najstarijih gradova. Čuvaju ga zidine širom cijeloga grada. Preporučujem da barem jednom posjetite Zadar. Volim svoj grad.

Katja Juras 3. b

Zadar je u srcu mome

Živim u čarobnom gradu, lijepom Zadru. Smješten je uz obalu Jadranskog mora. Prekrasno je šetati plažama i slušati šum mora. On se može čuti i u školjkama. Zadar ima najljepši zalazak sunca. Kalelarga, široka ulica, ljeti je puna turista i prolaznika. U mom gradu jesen je čarobna. Šareno lišće pada posvuda. Radosna djeca trče parkovima i igraju se lišćem. Zadar je najljepši zimi. Tada je posebno ukrašen. Advent uveseljava svako dijete. Pjevaju se pjesme, pleše se i razgovara. Posebno je zanimljiv doček Nove godine. Volim svoj grad. On je moje najveće bogatstvo.

Lola Stipić 3. b

Zadar je u srcu mome

Živim u gradu Zadru i ponosim se njime. Smješten je na obali Jadranskoga mora. Ima razne spomenike kojima se uvijek nanovo divim. Crkve su mu jako lijepe, a ističu se crkva sv. Stošije, sv. Šime i Gospe od Zdravlja. Grad ima najljepši zalazak sunca koji sam ikada vidjela. Volim šetati Kalelargom, popločanom glavnom ulicom. Najfiniji sladoled jedem u poznatoj slastičarnici *Donat*. Obožavam parkove svoga grada, a pogotovo one u kojima se družim s prijateljima. Posebno mi se sviđa Božić u mom gradu. Tada blista poput dijamanta, a ispod bora me dočekuju pokloni. Volim svoj grad jer u njemu živim i rastem.

Petar Baković 3. a

Zadar je u srcu mome

Moj grad zove se Zadar. Smješten je uz more. Obožavam navečer sjesti na klupicu pokraj Morskih orgulja, gledati u zalazak sunca i slušati more kako šumi. To me podsjeti da svoj grad ne bih mogao zamijeniti s niti jednim drugim gradom. Uživam u ljepotama svoga grada, u sv. Donatu, Forumu i ostalim znamenitostima. Ljeti se volim igrati sa svojim prijateljima u parku i kupati se u moru jer je ono čisto i lijepo. Volim svoj grad i zauvijek će biti u mome srcu!

Eva Pavić 3. a

Zadar je u srcu mome

Moj grad zove se Zadar. Prepun je muzeja, spomenika i raznih crkava. Najpoznatija crkva je sv. Donat. Jako volim svoj grad. Kada idem u šetnju s roditeljima prolazim pored sv. Donata, Pozdrava Suncu i Morskih orgulja. Zadar je jako lijep pa često dolaze turisti i dive mu se. Kada gledam kroz prozor svoje sobe, vidim Velebit, more i ptice u letu. Ovakav grad svatko želi imati. Najviše volim sjesti pored Morskih orgulja, slušati šum mora i gledati zalazak sunca. Ja volim svoj grad i nikome ga neću dati jer me on čini sretnom.

Niko Dražević 3. a

Zadar je u srcu mome

Moj grad Zadar smješten je uz Jadransko more. Ono je lijepo i čisto. Prekrasne je plave boje i svi bi se htjeli kupati u njemu. Volim udisati svježi morski zrak. Volim sjesti na Pozdrav Suncu i promatrati zalazak sunca uz šum mora. Mnogi kažu da Zadar ima najljepši zalazak sunca na svijetu. Grad ima dosta povijesnih i kulturnih znamenitosti. Kada pogledate spomenike moga grada, shvatit ćete koliko je Zadar star. Najljepša je crkva sv. Donata gdje se moji prijatelji i ja volimo igrati. Zadar je okružen s mnogo naselja i predivnih otoka. Gdje god išao, Zadar će uvijek biti u mome srcu. Ja jako volim svoj grad.

Gabriel Sorić 3. a

Zadar je u srcu mome

Moj grad Zadar ima sve: more, crkve, spomenike i građevine. Kada šetam rivom, čujem šum mora i vidim galeba u letu. Pozdrav Suncu je jedan od najljepših dijelova moga grada. Tu je i crkva sv. Donata, jedna od najljepših crkava u Hrvatskoj. Kalelarga je najdulja ulica u Zadru. Navečer, kada se svjetla upale, cijeli grad svijetli i izgleda kao brod na moru. U Zadru postoji most koji spaja njegova dva dijela. Sve nabrojano čini Zadar koji ću uvijek voljeti!